Nakupovanie prostredníctvom internetu je vo svete už takmer samozrejmosťou. Elektronický obchod v porovnaní s kamennými obchodmi ponúka mnoho výhod. Tou najhlavnejšou je, že si zákazník môže tovar vybrať, objednať a kúpiť bez toho, aby niekam chodil.
Okrem komfortu a pohodlia ponúka e-obchod aj neporovnateľne nižšie ceny, keďže odpadajú náklady spojené s prenájmom obchodných priestorov, ako aj so skladovaním nízkoobratového tovaru. Rozdiel v cene oproti obchodom je niekedy až 40 %. Elektronické nakupovanie ponúka aj mnohé výhody, spojené s rôznymi možnosťami platby za tovar, ako aj splátkový predaj na diaľku.
V najnavštevovanejšom a technologicky najprepracovanejšom internetovom obchodnom centre www.hej.sk je možné nakupovať audio-video techniku, digitálne fotoaparáty, mobilné telefóny a príslušenstvo, bielu techniku a domáce spotrebiče, ako aj techniku pre dom a záhradu. Ďalej, produkty z oblasti PC – notebooky, komponenty a príslušenstvo, športové potreby, outdoorovú výbavu a oblečenie. Takisto je možné kúpiť aj motoristické potreby a doplnky. Internetové obchodné centrum hej.sk dnes ponúka svojim zákazníkom viac ako 11 tisíc položiek.
Dodacia lehota predajných položiek sa na hej.sk pohybuje od 24 hodín pri tých, ktoré sú na sklade, až po 1 mesiac pri špecializovaných výrobkoch, ktoré sa objednávajú priamo u výrobcu. Objednávku hej.sk potvrdzuje telefonicky, čím sa chce vyhnúť návratom tovaru, ako aj pre možnosť nadviazať bližší kontakt so zákazníkmi. Pri každom výrobku tohto obchodného centra je uvedený produktový manažér, na ktorého sa možno e-mailom alebo telefonicky obrátiť za účelom získania doplňujúcich informácií.
Zaujímavou je aj možnosť parametrického vyhľadávania výrobkov. V tomto prípade si záujemca môže zadať požadované parametre výrobku, prípadne cenu, za ktorú chce produkt kúpiť, následne sa ukážu všetky výrobky, ktoré dané parametre spĺňajú.
Platbu internetovému obchodu možno realizovať bankovým prevodom prostredníctvom internet bankingu, na dobierku, ale aj platbou v hotovosti pri osobnom odbere. Cena za dodanie tovaru je v prípade hej.sk zľavnená v závislosti od prebiehajúcich akcií, hmotnosti tovaru a spôsobu či rýchlosti doručenia (poštou, kuriérom alebo špedičnou službou).
hej.sk realizuje na portáloch a vyhľadávačoch mnohé marketingové akcie. Týždenne sú zákazníkom rozosielané informačné maily. Stratégiou spoločnosti je aj ďalej vzdelávať ľudí v nakupovaní na internete a venovať väčšiu pozornosť stálym zákazníkom.
V tejto súvislosti, v snahe priblížiť a sprostredkovať širokej verejnosti nakupovanie cez internet, pripravila spoločnosť EUROCOMM SR s.r.o. akciu "učíme vás nakupovať na internete". Návštevníci stránky www.hej.sk si budú môcť vyskúšať úplne zadarmo, ako sa nakupuje v internetovom obchode. Budú postupovať ako pri reálnej objednávke s tým rozdielom, že objednávaným tovarom bude reklamná podložka pod počítačovú myš.
Zákazník sa po zadaní adresy www.hej.sk do svojho internetového prehliadača dostane na úvodnú stránku, kde si v kolónke "VYHĽADÁVANIE" zvolí kategóriu produktu, o ktorý ma záujem. Viac kategórií tovarov nájde záujemca stisnutím "rozšírené vyhľadávanie". Výberom kategórie daného tovaru sa objaví ponuka z viacerých značiek Určením konkrétnej značky sa ukáže ponúkaný tovar. Jedným kliknutím na tovar sa ukáže detail. Pri detaily tovaru uvidíme: obrázok tovaru, cenu, príslušenstvo, ponuku alternatívnych produktov a parametre produktu. Kliknutím na "VIAC INFORMÁCIÍ" získame podrobnú špecifikáciu tovaru. V prípade, že sa zákazník rozhodne pre nákup, odklikne "DO KOŠÍKA". Zobrazí sa správa o vložení požadovaného množstva do košíka, v pravom hornom rohu sa zmení údaj o stave košíka a môže sa pokračovať v nákupe.
Rovnakým spôsobom, t. j. kliknutím na "DO KOŠÍKA" sa môže k vybranému produktu prihodiť ešte ponúkané príslušenstvo (ak je pre daný výrobok dostupné). V pravom hornom rohu obrazovky sa nachádza ikona košíka, do ktorého sa jej stisnutím kupujúci znova dostane. Tu si môže skontrolovať jeho obsah, môže z neho tovar kedykoľvek vymazať alebo zadať ďalšiu požiadavku na objednávku.
V prípade, ak sa kupujúci chce niečo opýtať, alebo sa informovať o objednávke, prípadne vyjadriť svoju sťažnosť, klikne na "OPÝTAŤ SA PREDAVAČA".
Po "naplnení košíka" sa zobrazí formulár na vyplnenie. Keďže je táto akcia určená prvozákazníkom e-obchodu, vyberú si "Nakupujem u vás prvýkrát". Vo formulári vyplnia: meno a adresu (prípadne sídlo firmy, IČO a DIČ) a telefón (nutná podmienka nákupu, pretože zákazník naň bude následne kontaktovaný a budú s ním dohodnuté detaily objednávky a záväzné potvrdenie objednávky).
Zákazník si ďalej určí spôsob platby (platba v hotovosti, platba bankou, splátkový predaj, platba dobierkou) a spôsob doručenia tovaru (osobné prevzatie, doprava kuriérom, expresné doručenie kuriérom alebo poštou).
Odkliknutím "ODOSLAŤ OBJEDNÁVKU" bude objednávka zaslaná na vybavenie. Na uvedený telefón sa ozve predavač najneskôr do 24 hodín cez pracovný deň, väčšinou však do niekoľkých desiatok minút. V prípade, že chce mať zákazník informácie o dostupnosti alebo termíne doručenia skôr, môže kontaktovať obchodníkov hej.sk sám prostredníctvom hotline. Na www stránkach sú neustále prítomné v zákazníckej sekcii.
Celú túto procedúru elektronického nakupovania si môže každý vyskúšať bez toho, aby niečo zaplatil. Dokonca neplatí ani náklady spojené s doručením. Namiesto spotrebného tovaru si zákazníci objednajú podložku pod myš a celý proces, od objednávky až po doručenie, prebehne ako každá iná regulárna objednávka.
Navyše, každý, kto sa tejto edukačnej akcie zúčastní, bude zaradený do zlosovania o hodnotné ceny, ktoré do súťaže venovali partneri akcie: spoločnosti Nikon - digitálny fotoaparát Nikon COOLPIX 5900, Rock Centrum – DVD prehrávač Teac DV3800 a BellTechnology – EMGETON DigitBall DBHFL 256MB. TREK SPORT TRADE poskytne cenu v podobe 30-% zľavy na jednorazový nákup výrobkov značky Treksport.
Ceny a firmy, ktoré ceny poskytli, sú uvedené na podložke pod myš, na banneroch a v médiách, kde bude prebiehať promo na túto akciu, ako aj na súťaž s ňou spojenou. Mediálnymi partnermi akcie sú denník Pravda – www.pravda.sk, www.tvojobchod.sk, Netcentrum s.r.o. – www.centrum.sk, http://e-shop.centrum.sk/, STV a rádio Twist. Informácie o akcii nájdete aj vo vysielaní rádia OK a TA3 alebo v spravodajstve TASR a SITA. Podložku bude možné získať aj na www.onetwosold.sk .
Akcii bude venovaná samostatná sekcia na hej.sk "učíme vás nakupovať na internete", kde bude vysvetlený postup, ako nakupovať, a tiež vyhlásená súťaž. Táto akcia bude paralelne prebiehať aj na partnerských webshopoch na e-shop.centrum.sk a tvojnakup.sk. Celá akcia potrvá od 14. 7. 2005 do 31. 7. 2005, zlosovanie o ceny sa uskutoční 1. 8. 2005.
Cieľom akcie je naučiť ľudí nakupovať prostredníctvom internetu, upozorniť na výhody takéhoto nakupovania a uľahčiť, spríjemniť samotné nakupovanie, ktoré šetrí čas aj peniaze.
Namiesto státia v dlhých radoch a tlačeniciach v obchodoch si môžu zákazníci na svojom počítači v pokoji vybrať zo stoviek značiek a tisícok výrobkov. Zákazník si sám vyberá spôsob platby a doručenia tovaru. Môže konzultovať s obchodníkom a vybrať si tovar podľa vlastných kritérií. Spoločnosť EUROCOMM SR, s. r. o., chce touto akciou naučiť ľudí nakupovať iným spôsobom, ako boli doteraz zvyknutí, zvyknúť na nakupovanie, ktoré je nielenže rovnocenné, ale v mnohom výhodnejšie ako klasické.
Spoločnosť EUROCOMM SR, s. r. o., pôsobí na slovenskom trhu od roku 2003 a za krátky čas svojej existencie sa stala ponukou najväčším internetovým obchodným centrom. Prevádzkuje jedno z najnavštevovanejších a technologicky najprepracovanejších internetových obchodných centier www.hej.sk, ktoré ponúka široké spektrum digitálnej audio-video techniky, digitálnych fotoaparátov, ako aj mobilných telefónov a príslušenstva, bielej techniky a domácich elektrospotrebičov, ako aj techniky pre dom a záhradu, auto- moto potrieb. Spektrom a množstvom ponuky nezaostáva ani oblasť PC – notebooky, komponenty a príslušenstvo a v neposlednom rade je to aj ponuka športových potrieb a outdoorovej výbavy a oblečenia, ako aj veľký sortiment motoristických potrieb a doplnkov.